Document ID: 32014R1376

EIROPAS CENTRĀLĀS BANKAS REGULA (ES) Nr. 1376/2014
(2014. gada 10. decembris),
ar ko groza Regulu (EK) Nr. 1745/2003 par obligāto rezervju piemērošanu (ECB/2003/9)
(ECB/2014/52)
EIROPAS CENTRĀLĀS BANKAS PADOME,
ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 19.1. pantu,
ņemot vērā Padomes 1998. gada 23. novembra Regulu (EK) Nr. 2531/98 par obligāto rezervju piemērošanu, ko veic Eiropas Centrālā banka (1),
ņemot vērā Padomes 1998. gada 23. novembra Regulu (EK) Nr. 2532/98 par Eiropas Centrālās bankas pilnvarām piemērot sankcijas (2),
tā kā:
(1)
Eiropas Centrālo banku sistēmas un Eiropas Centrālās bankas Statūtu 19.1. pants nosaka, ka Eiropas Centrālās bankas (ECB) Padome var pieņemt noteikumus, kas attiecas uz obligāto rezervju aprēķināšanu un noteikšanu. Obligāto rezervju piemērošana ir sīkāk noteikta Eiropas Centrālās bankas Regulā (EK) Nr. 1745/2003 (ECB/2003/9) (3).
(2)
ECB Padome 2014. gada 3. jūlijā nolēma ar 2015. gada 1. janvāri mainīt tās monetārās politikas jautājumiem veltīto sanāksmju norises ciklu no četrām uz sešām nedēļām un attiecīgi pagarināt izpildes periodus no četrām līdz sešām nedēļām.
(3)
Saskaņā ar Regulu (EK) Nr. 1745/2003 (ECB/2003/9) izpildes periods ir periods, uz kuru aprēķina atbilstību rezervju prasībām un kurā obligātās rezerves jātur rezervju kontos.
(4)
Izpildes periodu garuma izmaiņas neietekmē obligāto rezervju aprēķināšanu, kas izpildes periodā jāveic iestādēm, uz kurām pilnībā attiecas pārskatu sniegšanas prasības saskaņā ar Eiropas Centrālās bankas Regulu (ES) Nr. 1071/2013 (ECB/2013/33) (4). Šādas iestādes joprojām aprēķina rezervju bāzi noteiktam izpildes periodam, pamatojoties uz datiem saskaņā ar Regulu (ES) Nr. 1071/2013 (ECB/2013/33), kas attiecas uz diviem mēnešiem pirms tā mēneša, kad sākas izpildes periods. Tomēr izpildes periodu garuma izmaiņas ietekmē obligāto rezervju aprēķināšanu attiecībā uz iestādēm, kas sniedz datus katru ceturksni saskaņā ar Regulu (ES) Nr. 1071/2013 (ECB/2013/33), jo ceturksni tagad veido divi izpildes periodi.
(5)
Tādēļ attiecīgi jāgroza Regula (EK) Nr. 1745/2003 (ECB/2003/9),
IR PIEŅĒMUSI ŠO REGULU.
1. pants
Grozījumi
Regulu (EK) Nr. 1745/2003 (ECB/2003/9) groza šādi:
1)
ar šādu punktu aizstāj 3. panta 4. punktu:
“4. Attiecībā uz iestādēm, kurām piešķirts Eiropas Centrālās bankas Regulas (ES) Nr. 1071/2013 (ECB/2013/33) (5) 9. panta 1. punktā noteiktais atbrīvojums (“mazās iestādes”), rezervju bāzi aprēķina diviem izpildes periodiem pēc kārtas, sākot ar izpildes periodu, kas sākas trešajā mēnesī pēc ceturkšņa beigām, pamatojoties uz ceturkšņa beigu datiem, kas sniegti saskaņā ar Regulas (ES) Nr. 1071/2013 (ECB/2013/33) III pielikuma 1. daļas 4. punktu. Šīs iestādes paziņo par savām obligātajām rezervēm saskaņā ar 5. pantu.
;
2)
ar šādu punktu aizstāj 7. panta 1. punktu:
“1. Ja vien ECB Padome nenolemj mainīt kalendāru saskaņā ar 2. punktu, izpildes periods sākas galvenās refinansēšanas operācijas norēķinu dienā, kas seko pēc ECB Padomes sēdes, kurā plānots novērtēt katra mēneša monetārās politikas nostāju. Vismaz trīs mēnešus pirms katra gada sākuma ECB Valde publicē rezervju prasību izpildes periodu kalendāru. Šo kalendāru publicē Eiropas Savienības Oficiālajā Vēstnesī, kā arī ECB un iesaistīto NCB interneta lapās.”
;
3)
regulas 3. panta 1. punktā, 3. panta 3. punktā, 4. panta 1. punktā, 5. panta 5. punktā, 10. panta 6. punktā, 11. pantā, 13.a panta 1. punkta b) apakšpunktā atsauci uz Regulu (EK) Nr. 2423/2001 (ECB/2001/13) aizstāj ar atsauci uz Regulu (ES) Nr. 1071/2013 (ECB/2013/33);
4)
regulas 5. panta 3. punktā un 13. panta 4. punktā atsauci uz Regulas (EK) Nr. 2423/2001 (ECB/2001/13) 5. pantu aizstāj ar atsauci uz Regulas (ES) Nr. 1071/2013 (ECB/2013/33) 6. pantu;
5)
regulas 13. panta 2. punktā atsauci uz Regulas (EK) Nr. 2423/2001 (ECB/2001/13) II pielikumu aizstāj ar atsauci uz Regulas (ES) Nr. 1071/2013 (ECB/2013/33) III pielikumu.
2. pants
Noslēguma noteikums
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Frankfurtē pie Mainas, 2014. gada 10. decembrī

Labels: 2
4